[{"text_idx": "#000002", "text": "Gyda chymorth ar gael i\u2019r rheini sydd yn chwilio am waith yn ogystal a\u0302\u2019r rheini sydd eisoes mewn cyflogaeth, mae\u2019r rhaglen yn darparu cymorth cyflogadwyedd a gyrfaol pwrpasol sydd wedi ei deilwra\u2019n arbennig ar gyfer anghenion yr unigolion, er mwyn iddynt allu cael mynediad at gyfleoedd gwaith lleol a llwybrau gyrfa hirdymor."}, {"text_idx": "#000003", "text": "\u201cRoedd gweithio a\u0302 Gwell Swyddi, Gwell Dyfodol yn broses broffesiynol a chynhyrchiol. Fe dderbyniais help gan y ti\u0302m i wneud ceisiadau am swyddi, ac fe lwyddais i sicrhau cyflogaeth. Dw i\u2019n sicr yn argymell eu gwasanaeth ac rwy\u2019n ddiolchgar iawn am yr holl gymorth dw i wedi ei derbyn\u201d."}, {"text_idx": "#000005", "text": "\u201cRoeddwn i\u2019n teimlo rhyddhad ar o\u0302l derbyn cymorth oherwydd fe wnaeth fy rhoi ar ben ffordd o ran yr hyn roeddwn i am ei gyflawni mewn bywyd. Dw i wedi bod yn siarad yn wythnosol a\u0302 fy Hyfforddwr Gyrfa dros y misoedd diwethaf; rydyn ni wedi ymgeisio am swyddi gyda\u2019n gilydd, ac rydw i wedi derbyn help i baratoi ar gyfer cyfweliadau. Dw i wir wedi dechrau magu hunanhyder.\u201d"}, {"text_idx": "#000006", "text": "\u201cDiolch i hyfforddwyr anhygoel Gwell Swyddi, Gwell Dyfodol, rydw i wedi llwyddo i sicrhau ro\u0302l ar gyfer y flwyddyn newydd ac rwy\u2019n gyffrous i ddechrau pennod newydd o\u2019m bywyd. Rwy\u2019n sicr yn argymell eu gwasanaeth. Ni fyddwn i wedi bod yn ddigon hyderus i ymgeisio am y ro\u0302l heb eu cymorth a\u2019u cefnogaeth barhaus.\u201d"}, {"text_idx": "#000008", "text": "Mae\u2019r rhaglen yn cael ei chyflwyno drwy ddull hyblyg, sy\u2019n cydnabod ac yn addasu i anghenion unigolion. Byddwch yn gweithio gyda Hyfforddwr Gyrfa penodol, a fydd yn gweithio gyda chi i ddatblygu a chyflwyno rhaglen gyflogadwyedd y bydd wedi\u2019i deilwra i gwrdd a\u0302\u2019ch anghenion a\u2019ch amcanion penodol chi. Byddwn yn gweithio gyda chi gam wrth gam i sicrhau\u2019r cyfle perffaith ar eich cyfer ac yn eich cefnogi cyhyd ag y bo angen ar o\u0302l ichi sicrhau swydd, er mwyn ichi wneud y mwyaf o\u2019ch cyfle i symud ymlaen ymhellach o fewn eich swydd."}, {"text_idx": "#000011", "text": "Mae\u2019 rhaglen hefyd yn gweithio\u2019n uniongyrchol a\u0302 chyflogwyr i greu a pharu unigolion gyda chyfleoedd gwaith."}, {"text_idx": "#000012", "text": "Cefnogi unigolion i gael gafael ar gymorth ESOL"}, {"text_idx": "#000013", "text": "Wedi\u2019i leoli yn ein Hyb Cyflogaeth yn Ffordd y Brenin, mae REACH+ yn bwynt cyswllt canolog i unrhyw un yn Abertawe sy\u2019n dymuno cael mynediad i ESOL. Rydym yn asesu pob person yn unigol ac yn eu cyfeirio at gwrs perthnasol mor gyflym a hawdd a\u0302 phosib."}, {"text_idx": "#000014", "text": "Rydym hefyd yn cynnig \u2018ReStart\u2019 \u2013 gwasanaeth i ffoaduriaid sy\u2019n darparu cyngor a mynediad at dai, addysg, arian, cyflogaeth a llawer mwy."}, {"text_idx": "#000016", "text": "37 Ffordd y Brenin (Llawr 1af)"}]